paragraph_text: Jongmyo (hangul: 종묘; hanja: 宗廟; što znači "kraljevsko svetište") je konfucijanističko svetište u Seulu, posvećeno ceremonijama sjećanja na preminule kraljeve i kraljice korejske dinastije Joseon. Takvi hramovi su postojali još u razdoblju Tri kraljevstva Koreje (57. pr. Kr.-668.), ali su samo svetišta iz dinastije Joseon sačuvana. Zbog toga je Jongmyo upisan kao Nacionalno blago Koreje br. 227., a 1995. godine i na UNESCO-ov popis mjesta svjetske baštine u Aziji kao "najstariji sačuvani izvorni konfucijev hram u kojemu su sačuvani ritualni obredi iz 14. stoljeća". mini|lijevo|400px|<center>Panorama glavnog dvorišta